Sanksjoner

1. Sanksjoner skal ilegges av Melanors styre etter innstilling fra Etisk råd. Sanksjoner som ilegges skal stå i forhold til overtredelsen, være forutsigbar og virke preventivt.
2. Sanksjoner skal reflektere overtredelsens alvorlighet i forhold til pasienter, kunder, skade på konkurrenter og industriens troverdighet og omdømme.
3. Ved sanksjonering skal det tas hensyn til innklagedes innrømmelser og uoppfordrede iverksetting av tiltak.
4. Sanksjoner kan være; Skriftlig irettesettelse/ advarsel
5. Kravet om rettelse av forholdet (konkrete tiltak kan spesifiseres helt eller delvis, og være underlagt frister)
6. Bot. Utregning av bot skal hensynta til bedriftens størrelse, og kan maksimalt tilsvare 2G. Bøter skal betales innen 30 kalenderdager fra mottak av informasjon om bot. Ilagte bøter som ikke betales, vil tvangsfullbyrdes.
7. Særlig alvorlige og gjentatte overtredelser mot de etiske reglene og svekking av bransjens omdømme kan få konsekvenser for medlemskapet
8. Krav om tilbakekalling av gjenstander/ påstander/ informasjon som er gitt strid med gjeldende retningslinjer
9. Krav om kundekommunikasjon angående fremtidig korrigert praksis
10. Krav om offentlig uttalelse om korrigert fremtidig praksis
11. Forbud mot fremtidige tillitsverv i Melanor
12. Suspensjon, med angivelse av tidsrom og forutsetning for gjeninntreden i Melanor
13. Eksklusjon fra Melanor
14. Offentlig publisering av alle eller noen av ilagte sanksjoner
15. Melanor skal sørge for at vedtak meddeles partene skriftlig, med informasjon om bakgrunn for vedtaket og signatur fra styrets leder
16. Vedtak fattet av nasjonale bransjeorganisasjoner er av internasjonal interesse og har tolkningsverdi og skaper presedens. Melanor er ansvarlig for at vedtak fattet i Etisk råd, sammen med oppsummering av saksforhold, oversettes til engelsk og sendes til MedTech Europe Compliance Panel og Code Committee